…/2020. (VI.25) XI. ÖK határozat melléklete

**BUDAPEST FŐVÁROS XI. KERÜLET ÚJBUDA ÖNKORMÁNYZATA**

**PÁLYÁZATOT HIRDET A**

**„CSALÁDBARÁT VÁLLALKOZÁS ÚJBUDA 2020”**

**CÍM ELNYERÉSÉRE**

**A Pályázat kiírója:**

Budapest Főváros XI. Kerület Újbuda Önkormányzata

**A pályázat háttere**

Újbuda Önkormányzata évek óta kiemelten fontosnak tartja a családbarát szemlélet kialakítását mind a hivatalban, mind háttérintézményeiben, s elkötelezett abban, hogy segítse és kiemelje mindazon intézmények, vállalatok, civil szervezetek munkáját, akik e szemlélet kialakításáért hajlandók tenni. Az Önkormányzat vallja, hogy a munka magánélet megfelelő összehangolásának egyik alapköve a családbarát szemlélet kialakítása és a megfelelő intézkedések bevezetése.

Ennek mentén a kerület több éve indít újabb és újabb programokat, hogy felhívja mind a vállalatok, mind a civil társadalom figyelmét a családbarát szemlélet ügyének fontosságára, illetve erőfeszítéseket tesz annak érdekében, hogy a kerületben működő vállalkozásokat ösztönözze a családbarát működés és szemlélet kialakítására. Ennek egyik megnyilvánulásaként pályázatot hirdet a „Családbarát Vállalkozás Újbuda 2020” cím elnyerésére. Az elismeréssel az Önkormányzat azokat a vállalkozásokat ismeri el, akik szem előtt tartják a családbarát szemlélet megvalósulását, beépítve azt vállalati filozófiájukba.

**A pályázat célja**

A „Családbarát Vállalkozás Újbuda 2020” címet az a munkáltató kaphatja meg, aki vállalja, hogy folyamatosan fejleszti családbarát szervezeti modell kialakításával és megtartásával kapcsolatos gyakorlatukat.

**Pályázók köre**

Azok a XI. kerületben székhellyel, vagy telephellyel rendelkező gazdasági társaságok (ide értve a nonprofit gazdasági társaságokat is), akik

* rendelkeznek legalább két lezárt adóévvel;
* nem állnak csődeljárás, felszámolási, illetve végelszámolási eljárás vagy a megszüntetésükre irányuló jogszabályban meghatározott egyéb eljárás alatt;
* akikkel szemben nem áll fenn az államháztartásról szóló törvény végrehajtásáról szóló 368/2011. (XII. 31.) Kormányrendeletben meghatározott kizáró ok;
* akiket 2009. január 1. óta munkavállalók bejelentés nélküli vagy munkavállalási engedély nélküli foglalkoztatása miatt államigazgatási szerv vagy bíróság jogerős bírság megfizetésére nem kötelezte,
* akiknek nincs adótartozása, illetve adók módjára behajtható köztartozása.

**Beadható pályázatok száma**

Egy szervezet maximum egy pályázatot adhat be jelen pályázat keretében.

**A pályázatok elbírálásának módja**

A pályázatokról előzetes szakmai javaslatok alapján a Képviselő-testület dönt.

**A pályázat során elnyerhető díjak, lehetőségek**

Az erkölcsi elismerő címet egy szervezet nyerheti el, mely díjazással nem jár.

Az elismerés átadására minden év januárjában megrendezésre kerülő Újévköszöntő önkormányzati fogadás alkalmával kerül sor. Az elismerő cím elnyerése esetén a vállalkozás jogosulttá válik a cím elnyerésétől számított két éven keresztül a Családbarát Vállalkozás Újbuda cím és logotípia használatára.

A díjazott projektek és szervezetek munkájáról a sajtó képviselőit is tájékoztatja a pályázat kiírója.

**Pályázattal kapcsolatos információk és konzultációs lehetőség**

A pályázati időszak alatt további információ kérhető az alábbi elérhetőségeken:

* E-mailen: szikszai.andrea@ujbuda.hu
* Személyesen előzetes megbeszélés alapján (e-mailes vagy telefonos időpont egyeztetést követően)
* Telefonon + 36 70 797 4586 (munkanapokon 11-15 óra között)

**Pályázatok benyújtási határideje:**

2020. szeptember 30**.**

**A pályázatok benyújtásának módja**

Pályázni kizárólag a Felelős Vállalkozás Újbuda – Pályázati Adatlapon lehetséges, annak elektronikus, és hiánytalan kitöltésével. A pályázathoz mellékelni kell a gazdasági szervezet létrehozásáról szóló bírósági végzést. A pályázati adatlapok letölthetőek a [www.ujbuda.hu](http://www.ujbuda.hu) internetes oldalról.

Más formátumban a pályázatokat elfogadni nem tudjuk, azok érvénytelenek.

**Gazdálkodó szervezetek** Hivatalunkkal a 2015. CCXXII. törvény 9. § értelmében, feladat- és hatáskörünkbe tartozó ügyekben elektronikusan kötelesek kapcsolatot tartani. Ehhez szükséges, hogy a szervezet rendelkezzen ***Cégkapu*** vagy ***Ügyfélkapu/Hivatali kapu*** hozzáféréssel.

2018-tól **a beküldeni kívánt iratok és annak csatolmányai** **kizárólag** az alábbi módon nyújthatók be a szervezet saját cégkapu adataival:

- [e-Papíron](https://epapir.gov.hu/) vagy

- az UJBUDA rövid nevű, 202117330 KRID azonosítójú hivatali kapun keresztül (a legördülő menüben Budapest Főváros XI. kerület Újbuda Önkormányzata néven található).

**Kizárólag hitelesített** dokumentumokat áll módunkban befogadni, így kérjük, hogy a csatolmányt elektronikus aláírással ellátva küldje el, vagy e-Papíron keresztül a feltöltést követően a hitelesítés funkciót kiválasztva, [AVDH](https://niszavdh.gov.hu/index) szolgáltatással hitelesítse azt.
**Kérjük, hogy pályázati anyagát egy dokumentumként szíveskedjék feltölteni!**

Az e-Papír kitöltése során az „Egyéb” témacsoportot és az „Egyéb” ügytípust válassza ki, a tárgy megjelölésénél pedig tüntesse fel a dokumentum típusát és célját (Családbarát Vállalkozás).

Ha probléma merülne fel az e-ügyintézés során a cégkapuval, az alábbi telefonszámon vagy e-mail címen tud segítséget kérni:

email: info@smart11.ujbuda.hu

telefonszám:+3613724680

**A pályázati döntés várható ideje:**

2020. december vége.

Az elbírálást követően az eredményekről az Önkormányzat értesíti a pályázókat. Az eredmény megjelenik a [www.ujbuda.hu](http://www.ujbuda.hu/) internetes oldalon is.

Budapest, 2020. május

Dr. László Imre s.k.

polgármester